सा-सानजा ओनसोलनि थागिबिफोरनि गेजेराव बर’फोरा मोनसे गाब गोनां हारिमु गोनां आरो सोदोमस्रि गोनां मोनसे हारि नाथाय बे हारिखौ राजखान्थि मुलाम्फानि थाखाय बर’नि दैदेनगिरिफोरा फोथांनानै लाखिनायनि सोलाय फोजोबस्रांनायनिसो खैसार खालामदों होन्नानै गोख्रों रावजों सोंखारियो। रादाब बिबुंसारनि गेजेरजों दुलाराय बर’ फरायसा आफादनि गाहाइ नेहाथारी लरेन्स इसलारीया बुंबावयोदि बावैसो सान सिगां आसामनि गिबि मन्थ्रि सर्बान्द सन’वालजों लोगो हमनानै भारत संबिजिरनि डथि फारिलाइ मथै शनितपुर आरो बिस्वनाथ जिल्लाखौ बि आर ओनसोलाव सरजाबनांगौ होन्नानै बुङो।